ทางหลวงแผ่นดินหมายเลข 3004

ทางหลวงแผ่นดินหมายเลข 3004 (สายแยกค่ายจิรประวัติ–ซับสมอทอด) เป็นทางหลวงแผ่นดินในจังหวัดนครสวรรค์ และจังหวัดเพชรบูรณ์ ระยะทางตลอดทั้งสาย 111.889 กิโลเมตร

รายละเอียดของเส้นทาง 
ทางหลวงสายนี้เริ่มต้นจากถนนพหลโยธิน ที่แยกค่ายจิรประวัติ มุ่งหน้าไปทางทิศตะวันออก ผ่านสถานีรถไฟนครสวรรค์ ข้ามทางรถไฟสายเหนือ ถนนในช่วงนี้จะมีขนาด 5-6 ช่องจราจร จากนั้นผ่านตำบลพระนอน เข้าเขตอำเภอท่าตะโก ที่ตำบลวังมหากร ในช่วงนี้จะเป็นถนนขนาด 2-4 ช่องจราจร ผ่านตัวอำเภอท่าตะโก โดยถนนช่วงผ่านตัวอำเภอ จะมีขนาด 6-8 ช่องจราจรเข้าเขตอำเภอไพศาลี ผ่านสี่แยกไดตาล จะเป็นถนนขนาด 4-6 ช่องจราจร ตัดกับทางหลวงแผ่นดินหมายเลข 11 ผ่านตัวอำเภอไพศาลี จากนั้นมุ่งหน้าไปทางทิศตะวันออกเฉียงเหนือ เข้าเขตจังหวัดเพชรบูรณ์ ผ่านบ้านวังพิกุล ไปสิ้นสุดที่ถนนคชเสนีย์ ที่แยกซับสมอทอด อำเภอบึงสามพัน เป็นถนนขนาด 2 ช่องจราจร

เขตการควบคุม 
ทางหลวงแผ่นดินหมายเลข 3004 แบ่งเขตการควบคุมออกเป็น 5 ตอน ได้แก่

รายชื่อทางแยก

แหล่งข้อมูลอื่น 
 ระบบสารสนเทศโครงข่ายทางหลวง 
 พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงจังหวัดหมายเลข ๓๐๐๔ สายสถานีรถไฟนครสวรรค์ - ต่อเขตสุขาภิบาลซับสมอทอดควบคุมตอนบ้านโป่งบุญเจริญ - ต่อเขตสุขาภิบาลซับสมอทอดควบคุม พ.ศ. ๒๕๓๔ ออกตามความในประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ ข้อ ๖๓ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ (ฉบับที่ ๒) พ.ศ. ๒๕๓๐ ในท้องที่อำเภอบึงสามพัน จังหวัดเพชรบูรณ์ เพื่ออำนวยความสะดวกและความรวดเร็วแก่การคมนาคมและการขนส่งอันเป็นกิจการสาธารณูปโภค
 พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงจังหวัดหมายเลข ๓๐๐๔ สายสถานีรถไฟนครสวรรค์ - ต่อเขตสุขาภิบาลซับสมอทอดควบคุม ตอนสี่แยกไดตาล พ.ศ. ๒๕๓๔ ออกตามความในประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ ข้อ ๖๓ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ (ฉบับที่ ๒) พ.ศ. ๒๕๓๐ ในท้องที่อำเภอไพศาลี จังหวัดนครสวรรค์ เพื่ออำนวยความสะดวกและความรวดเร็วแก่การคมนาคมและการขนส่งอันเป็นกิจการสาธารณูปโภค

3004
4-3004
ถนนในจังหวัดนครสวรรค์
ถนนในจังหวัดเพชรบูรณ์